Lo-Renz-O/malagasy-sentence huggingface dataset:
Raha ny toe-javatra hita mantsy dia azo lazaina fa mbola vitsy ny asa fikarohana maneho ny momba ny taranja malagasy eny anivon’izany fampianarana izany. Izany no nanosika anay hitondra anjara biriky ho fanatsarana ny fampianarana ny tenin-drazana eny anivon’ny sekoly tekinikan’ny fambolena ary ny fiompiana izay hita fa mihamitombo vahana ankehitriny. 0.1 ny petraka olana ka nahatonga ny safidy
Voambolana. Ka ny fahatetehan’ny fiverimberenana no tena zava-dehibe mba hahatonga ilay voambolana ho fahalalana raikitra ao amin’ny mpianatra, hananany fomba fijery mihitsy momba izany ary mba hahavantana ny vavany. Hamafisin’i hagege izany raha nilaza izy fa na inona na inona fomba ampiasaina, ny fahatetehan’ny fampiasana ilay teny no tena ahazoan’ny ankizy azy haingana, ary ny famerimberenana no fiadiana tsara indrindra iadiana amin’izay sarotra rehetra amin’izany.37 ny teny iray dia mety haneho hevitra samy hafa, na ny mifamadika amin’izany, ny hevitra iray dia mety asehon’ny teny samy hafa.
Azo lazaina ho tsaratsara ihany ny voka-panadinana teny am-pisokafan’ny sekoly ho an’ny kilasy famaranana. Nanomboka ny taom-pianarana 2012 2013 hatramin’ny taom-pianarana 2014 2015 farany teo dia ratsiratsy hatrany ny vokatra. Ny vokatra eo amin’ny kilasy faharoa sy voalohany no hita ho tsara kokoa, na dia somary nahitam-pihenana kely aza izany tamin’ny taom-pianarana farany teo. 1.2.2.4. Ny momba nympampianatra
Mantsy dia haratsiana any am-ponja sahady. Ny tamberim-pototeny eto no nanehoan’ny mpanoratra izany fiheveran’i miaro teny amin’ny fonja izany. Famerimberenana ny hoe ahitana , miverina inefatra ao anaty fehezanteny iray. Ny polyptote eto dia natao hapisaintsainana ny mpamaky fa ny any am-ponja ahitana ny tsy fahitan’ny rehetra. Ahitana fifanoheran-kevitra ihany anefa izany amin’ny fampiasana ny teny savily tsy fa hanehoana fa any am-ponja tsy hoe ahitana ny tsy fahitan’ny olon-drehetra fotsiny fa mbola mihoatra noho izany aza. Lavi-kavana, tsy misy mpijery, mizaka samirery izay manjo ny tena. Iny fiverenan’i miaro iny koa no nanirian’ny sasany fa mba te harary koa sitrany ahay maso mahita zavatra. Kanefa ny sazy tsy maintsy efaina tsy hahafaha-manoatra. Hany ka na te hitroatra aza, voafefin’ny tamboho tsy ahitana afa-tsy ireo olo-meloha ihany. Toa nahonon-tena ihany anefa i miaro rehefa nandeha ny fotoana. Tanty ihany ny fieritreretana ny sazy, fa ity zava-nitranga ity indray no nampiady ny sainy. Indrindra tamin’ny filazana fa misy olona tonga hitsidika azy. Tebiteby, ahiahy no nameno ny lohany. Tsy omby lalana tao an-tsainy koa ny fanontaniana tsy ahitam-baliny ny amin’izay olona hitsidika azy. Fisalasalana no nameno ny fo. Hany hery, nifanatrika tamin-kombom-bava. Asa raha noho izaho mbola jambenan’ny rivo-pahafahana nitsoka nandritra ny volana maro no nahatonga ahy hanombatombana raha tena izy tokoa no mifanatrika amiko, no nahatonga ahy tsy nitsiky akory. Na noho izy mbola sempotry ny rivo-pahafahana nandritra ny androm-piainany no nahatonga azy haminany raha tena izaho tokoa no manoloana azy, no nahatonga azy tsy niraika akory tak. 129 .
Rehefa nandalina ny zava-misy indray i miaro dia resy lahatra fa tena fitiavana tokoa no nanosika an’i felana hitsidika azy. Raha fangorahana fotsiny mantsy, tsy handaniam-bola aman-karena. Ny famerimberenana ny teny fangorahana eto izany dia natao hanamafisana izay hevitra teo aloha izay, indrindra ny fanamafisany izany amin’ny fampiasana ny fanontaniana tsy miandry valiny. Nohatsarain’i felana hatrany koa ny fitsidihana ary nivimbinany izay rehetra azo nentina ho fitsimbinana ny olon-tiany. Nandresy lahatra an’i miaro hatrany ny fahitana izany. Fihetsika entanim-pitiavana tokoa no mibaiko an’i felana hoenti-mampibaribary amin’i miaro ilay fo tsy misy efitrefitra. Nanazava ny sainy ary nanokatra ny fon’i miaro ny zava-nisy nampiainana azy. Nahatonga fiovam-penitra tao aminy izany ka nahatonga azy hahay hitsinjo ny hafa. Toa nahazo ny sahaza azy avokoa mantsy ny momba ny tena rehetra ka mitarika ho amin’ny fiovam-pihetsika, fahazavan-tsaina, fieritreretana ny hafa ampiasain’ny mpanoratra matetika ny teboka telo mba hisarihana ny fifantohan-tsain’ny mpamaky hanjohy hatramin’ny farany ny tantara. Manamafy izany ny tenin’i lequerre fa manambara zavatra tokony holazaina nefa najanona ny teboka telo , ary indraindray maneho fiatoana feno fisalasalana.
Voambolana voankevitra no nandikana ny hoe concept , araka ny hita ao amin’ny dictionnaire français-malgache, vitasoa. 85 on utilise le concept de compétence langagière pour désigner l’ensemble des connaissances et des habilétés que doit posseder un individu en matière de langue. 86 les connaissances spécifiques assurent le développement des connaissances générales.
Saika mba hiposaka ny masoandrom-piainan’ny zanak’olombelona, kanefa vetivety ihany no hananana izany fifaliana izany, fa misoko mangina hatrany ny fahoriana. Misy ifandraisany amin’izay ihany ny ambaran’ny hoe ny sombim-piadanana kely mitranga nataony hoe sombiny , izany hoe tsy ny manontolo fa ny ampahany ihany, satria tsy tena misy fiadanana eo amin’ny fiainana. Sady efa sombiny no mbola miampy hoe kely indray tena fanantitranterana mihitsy no ataony eto. Fanantitranterana ny habetsahan’ny fahoriana eo amin’ny fiainana raha mitaha amin’ny fifaliana. Efa nolazaina tetsy ambony fa nisy ihany ny tsirim-panantenana, saingy notsoriny fa tsy ampy toy inona mantsy dia banga izany. Sady efa vitsy ny fahasambarana no levona ao anatin’ny indray mipy maso indray. Setrin’izany, fahakiviana sy fahafatesan’ny fanantenana.
Lasana ny ela lasana ny ela! Any am-parasenton’ny fahiny no mangiaka lasa! Tsy hivela ary tsy hamela afa-tsy tsiahy masiaka! Inona no sisa! ? Ngazantondra-dravon’ny fitiava-mangatsiaka an-tsisim-po marisa! Lavonao ny vositra ary de daraboka sy tsontsa, lahy, ny fony lasana sy lositra ary an-tsefa-janga ny fo tia tsy mety tony! Inona no vela! Ny dina sy ny toky toa tsy hahalia intsony ambadiky ny ela!
Famaritana ny hasina ihany aloha no nimasoan’i d nandritra ny seho voalohany nanombohany io lohahevitra io tamin’ny fotoana nanaovana fanatrehana kilasy tao aminy karazam-pamaritana maromaro no nataony tamin’izany, saingy ireo karazam- pamaritana ara-bakiteny dimy no nahamaro azy. Heverinay fa lesoka ny tsy fifandanjan’ isan’ireo famaritana ireo, raha roa monja ny famaritana araka ny mpandinika na mpanoratra izay tsy tokony ho latsa-danja satria ireny hevitry ny mpandinika ireny no hoentina manohan-kevitra amin’ny fampiasana na fanadinana hataony, ary fanadihadiana ireny indridra koa aza no asa hampanaovina ny mpianatra.
Fanazavana ny fafana araka io fafana io ambony io dia hita fa mibaha-toerana kokoa ny mpandray lehilahy noho ny mpandray anjara vehivavy. Raha atao ny salan’isa dia 33 no isan’ny vehivavy raha toa ka mahatratra 73 kosa ny lehilahy. Hita amin’izao fa tsy dia manana anjara toerana firy ny vehivavy tamin’ireto tantara foronina ireto. Tsy ampy antsasaky ny lehilahy akory mantsy ny isan’izy ireo rehefa natao ny fanambarana. Hasehontsika etsy amin’ny fizarana fahatelo ny fanazavana momba izany. Izay ny momba ny mpandray anjara sy ny sokajiny fa ndeha hojerena indray ny amin’ny toetra natafy ireo mpandray anjara ireo.
Tsy nandeha lavitra izy fa tao amin’ny hôtely iray tao fianarantsoa ihany no nitondrany an’ilay zaza, kinanjo izay indrindra no nahamora ny fisamborana azy. Hita soa aman-tsara ny zanaky rahary, ka na dia efa teo ambavahaonan’ny fahadalana aza izy dia sitrana soa aman-tsara. Ny vadin’i bema ihany koa rehefa nahazo ny fitsaboana sahaza azy dia afaka nivoaka soa aman-tsara ny hôpitaly tsy nitondra takaitra, taorian’ny andro maromaro nijanonany teny. Naiditra am-ponja ilay anabavin’i bema taorian’ny fitsarana azy, kanefa nahafantarana zavatra betsaka ihany koa ny famotorana azy sy ny resaka manokana nifanaovany tamin’i bema. Anisan’izany ny nilazany fa efa miha-sitrana amin’ny hadalany i mavo ka mitady mafy an’i bema satria nanenina tamin’izay zavatra nataony taloha. Tian’ireo mpiray tampo aminy hararaotina hanaovana teti-dratsy indray anefa izany. Misy zanak’anadahin’i mavo nolazain-dry zareo fa zanak’i mavo tamin’i bema tamin’ny fotoana nandaozan’i bema azy ka tadiaviny hatsangan’i bema ho zanaka. Anisan’ny anton- dian’io anabavin’i bema io tao fianarantsoa ny handresy lahatra an’i bema mba hanangana an’ilay zaza, fa raha tanteraka izany dia ho tambazan’izy ireo vola izy. Efa mpiray tendro amin’ny teti-dratsy manko ireo mpiray tampo amin’i mavo sy ireo mpiray tampo amin’i bema. Anisan’ny efa nopotehan-dry zareo ny fihavanan-drahary tamin’ireo zana-drahavaviny, satria izy ireo no nanome vaovao diso ho fanaratsiana an-drahary tamin’ireo zana-drahavaviny ireo, tamin’ny fotoana nandalovan’izy ireo tany ambanivohitra. Tsy mbola maty voalavo an-kibo amin’ny fialonana an-drahary, na ireo mpiray tampo amin’i mavo, na ireo mpiray tampo amin’i bema! Mbola tetika avy amin’izy ireo ihany koa ilay sary nentina nampangotsohana an-drakoto. Ny fahafantaran’i dokotera ny marina no nahatonga azy hamory an’ireo mpiray tampo aminy ka niarahan’izy ireo nifona tamin-drahary taorian’ny fanazavana nataony. Namela ny fahadisoan’izy ireo rahary sady nanazava taminy ihany koa ny momba ny olana rehetra mianjady aminy amin’izao fotoana izao tsy hamela anao ho irery intsony izahay ry neny, hoy i dokotera nisolo vava ny rehetra. Vonona izahay hiaro hatramin’ny farany ny fanananao fa aza matahotra. Vonona ihany koa izahay hanampy anao amin’ny fitsaboana an’i dada rakoto ka izahay mihitsy no hanazava aminy ny marina rehetra rehefa sitrana soa aman-tsara izy. Izahay no tena adala hatramin’izay nanakana ny safidim-ponao teo amin’ny fanambadiana sy nihinana amam-bolony fotsiny an’izay nolazain’ny olona taminay momba an’ireo lova tany ambanivohitra, fa tsy mba nanadihady akory saingy efa sitrana! Hoy rahary nitsiky eny ry neny! Izahay no tena adala sitrana, hoy i dokotera.
Araka ny hita ao amin’ny kisary dia tsy ho voakasiky ny fitrandrahana ala mihitsy ny harena voajanahary satria afaka mamatsy ny mponina mandritra ny taona maro ny toerana fakana ny filana andavanandro na ny zone de prelèvement foto- kevitra ihany anefa izany fa ny fanatanterahana azy no mampahomby na tsia ny teknika. Azo fintinina toa izao izany asa sahanin’ny fikambanana izany eo anivon’ny fokontany fafana 12 ireo asa sahin’ny fanamby
Fanazavana fanajana ny rariny iombonana mba hanjakan’ny fihavanana. Fahalalana onona sy fanetren-tena manoloana ny zava-mitranga. Misy toetra tsy apoitra. Ohatra kolontsaina mandihy amin’ny lanonana , sakafo, toe-karena, fanatontoloana. Mamaky lahatsoratra, lovako t11, t.173, hendry ny fananana fahendrena ihany koa dia midika ho fahalalana onona fanetren-tena ary fanekena ny anjara toerana misy ny tena eo anivon’ny fiarahamonina, araka ny fitenenana hoe ny hendry mody voky sy ny hoe ny fanahy no olona kolonely manana basy ampiasainy any amin’ny toerana misy dahalo fa tsy any amin’ny sehatra hafa. Mpampianatra ato amin’ny lisea jean joseph rabearivelo ljjr tsy misolantsolana any amin’ny lycée moderne ampefiloha lma ny olona manam-pahendrena ny atao hoe olona manam-pahendrena, dia olona mahalala ny tokony hataony, mahalala onona, mahay manetry tena, matahotra an’andriamanitra. Eo anivon’ny fiarahamonina, tondroina fa olon- kendry ny olona mandala ny zo aman-kasin’ny hafa, mandala ny marina, ny rariny, ny hitsiny ao anaty fiarahamonina, olona mitsinjo ny tombon-tsoa ho an’ny besinimaro, olona manam-panahy andalana no antra olona. Noho izany, ny olona mahatsapa mandrakariva ny fanajana sy fampiharana ny fitsipi-pifehezana najoron’ny fiarahamonina no ambara fa olon-kendry na olona manam-panahy. Io fitsipi-pifehezana io dia natao hiarovana ny tombon-tsoan’ny olon-drehetra. Ary ny olon-kendry dia azo tarafina amin’ny fiainany andavanandro ny mari-pankasitrahana ananany omen’ny fiarahamonina ny fahendrena na tsarain’ny fiarahamonina ny fahendrena fa tsy mba tambazana mari-pahaizana. Azo ambara fa mamy hoditra
Ahay moa dje ao amy toerana misy anay ao. Laha avy taminay te y ny filaza a dje nihendratrendratra ny fo nahare y. Avy tetoy koa mbany nahare y ny tsy fahasalaman’i raiamandrenibe. Efa re ire inay mandy ny tsy fahasalamany talohak’i y neno, fahasemposemporana nahazo an’azy i y. Izy 100 talohak’i y moa laha indao a. Fianara na dje mandalo a-tolongoina aminay eo laha mipody. Mba moramora mandy ny fitsabô a atao amin’azy ary loha mba i y dje tsy renireny mba mararirary zay koa !
Raha fintinina fohifohy izay rehetra voalaza tamin’iny tapany voalohany amin’ny fizarana lehibe fahatelo iny, dia izao no azo ambara nanatobaka tanteraka ny fihetseham-pony tahaka ny mpanoratra rômantika maro hafa i elie raharolahy. Hita izany tamin’ireo tara-kevitra novetsoiny toy ny fitiavana, ny embona sy hanina ary ny aina. Miverimberina matetika ny voambolana hoe tomany, alahelo, sento. Ireny rehetra ireny anefa dia tsy nanomezany tsiny an’andriamanitra, fa toa vao mainka aza nanosika azy hiantoraka aminy ary hanamafy ny finoany azy.
Araka an’i michèle brugnoli vehivavy iray manana ny fomba fijeriny momba ny fitiavana sy ny tokantrano i michèle brugnoli. Fantatra teo am-pamakiana ny bokiny, fa mirona any amin’ny fivavahana kristianina ny mpanoratra raha niresadresaka momba izay fitiavana izay. Hoy izy mandresy ireo sakana maro samihafa ny fitiavana 87. Ao amin’io toko fahaefatra io izy no mamahavaha ny hoe ny mitia dia fanohanana hatrany ny olon-tiana 88, ny mitia dia ny fivavahana ho an’ny olon-tiana 89, ny mitia dia mahay mizara 90, ny mitia dia mifandray 91, ny mitia dia sahy mifanehatra amin’ireo sakana ara-kolontsaina 92.
Kininina, manana endrika boribory toy ny barika ireny. Hoditra omby na ondry ny tampony sy ny fanambaniny, fa ny sisiny kosa vita amin’ny hazo. Misy tady kely nahoditra amin’ny sisin’ny amponga hanenjanana azy hanome feo midoboka. Misy karazany roa ny amponga izay haroso manaraka ny maha samy hafa azy. 1.5.1.1 ny amponga be
Misy kosa karazam-panontanina ilana fahamalinana noho izy manana fomba fijery mety haneho lafy ratsin-javatra, ka mety hanelingelina ny fisainana sy ny fomba famalin’ny itenenana. Ny fanontaniana mitaky soso-kevitra izay mifototra indrindra amin’ny lafin- javatra mahakasika ny anontaniana toy ny hoe tsy mba nieritreritra izatsy na izaroa ve ianao? -inona no lafin-javatra manelingelina anao ny ve? Araka izany, maka ny toeran’ny anontaniana ny mpanontany ka mahasadaikatra ny anontaniana ny hamaly. Mitory fikaviaviana eo amin’ny mpanontany ny fanontaniana toy ireny, nefa mety hahomby ihany amin’ny fitadiavana ireo lafin-javatra tsy ambaran’ny anontaniana mihitsy. Ny fanontaniana misy fandrika izay mikendry indrindra ny hahatonga ny anontaniana hanana hevitra tsy marim-pototra fa misy fanahiana. Fampiasan’ny mpampiasa hampiditra mpiasa, ny polisy mpanadihady olo-meloka izany amin’ny fametrahana fanontaniana diso mampiseho ny marina sy ny zava-nisy toy ity ohatra manaraka ity tsara ny andro tamin ny alahady e! -tsia! Avy ny orana ka! -dia inona no nataonao tany. ?
Comme au debut d h, , t1ue annee, les ecoles fjkm marq-uent la rentn l dt ’cole. S avec plusieurs ren lrees o! Ennl’lle. , unl’ 11. Itionale et un regionale. Cetle annee, la renlrpp nationale a ete celebree il mo ramangil. Pour ! Circonscriptio11 fpmp 11 22, la ren tree , ; olennel! E s’e , t deroulee a andranomadio-ala- on espere que jes eleves pourronl tfrer un maximum de profit d ! Ii connaissance de la langue p jl1r fairr des progres.
Ny allégorie sy ny fanovana endri-javatra ankolaka sy ny fahatsiarovana ny fiarahana taminy ny fiarahana feno zava-mahagaga no heverina fa fahatsiarovana tonga voalohany tao an- tsaina raha vao nodimandry ny poeta iray. Ho an’ny akora fototra, hita ho niavaka tokoa izany fiarahan’i elie r. Tamin’ireo mpikambana faribolana sandratra izany satria nahavariana ny mpikambana ny fananan’i elie r. Toetra miavaka sy hafakely amin’ny fiatrehany ny zava- boahary fony fahavelony, izany hoe hita ho manana toetra hafakely tsy mitovy amin’ny olombelona i elie r. Ary eo anatrehan’izany dia tsikaritry ny mpikambana fa manana toetra tsy toy ny mahazatra ihany koa ny zava-boahary rehefa hatrehan’i elie r.
Mpandray anjara, sy ny habaka, ary ny fotoana. Taorian’izay, dia natao ny fampitahana ireo singa mandrafitra ny tantara foronina ireo, tao anatin’ny vakivakim-piainana sy nyonjam-pilafila ny fizarana lehibe fahatelo farany no nanompanana ny fanadihadiana ireo hevitra milafika ao an-tsain’ny tanora ka ilàny fanampiana amin’ny hafa. Maromaro ireo zava-misy ankehitriny no mampitaraina ny tanora. Noho izany, dia nozaraina ho zana-pizarana telo ihany koa ity fizarana farany ity, araka ny fivoitry ny hevitra sy ny tian’ny mpanoratra hasongadina. Tao amin’ny zana-pizarana voalohany no nanatsinkafonana ny tsy fetezan’ny rafitra mijoro ankehitriny. Voaresaka tamin’izany daholo, na ny pôlitika, na ny lafiny sôsialy, na ny lafiny toe-karena. Rehefa niditra tao amin’ny toko faharoa, dia ny fahaverezan’ny soatoavina malagasy indray no tena nasian-teny betsaka. Niharihary izany na teo amin’ny rafi-pisainana, na teo amin’ny fomba amam-panao, ary indrindra teo amin’ny toetra amam-pihetsiky ny tanora. Ny zana-pizarana farany tao anatin’ity fizarana lehibe fahatelo ity, no nahafantarana ireo karazana tsindry hazolena ampiharin’ny lehibe amin’ny tanora manokana. Araka izany, dia nofaritana aloha ny atao hoe tanora , mba hahafantarana ny toetrany sy ny fihetsiny. Taorian’izany no nampiharihariana ireo endrika fanaovana ankilabao ny tanora manokana, hita taratra ao amin’ny vakivakim-piainana sy onjam-pilafila. Ny fetran’ny asa natao
Noho ny olana ara-bola izay tsy azonay nanoharana dia voatery nahemotra ny fotoana fanaovana izao asa fikarohana izao. Rehefa tena tapa-kevitra ny hanohy izany anefa ny tenanay dia nanenjikenjika be ihany mba hahavitan’izany haingana araka izay tratra. Somary teritery ihany ny fotoana noho izany.
Ny anton’ny nisafidianana ny toerana 1 fenoarivo, satria, io tanana io no nahaizako nihary izy ihany koa no toerana voatendry ho fonenanay hahafahana mitaiza ary manabe ny zaza sy tanora izay toa mirehareha fa mahalala tsara ny lalana hombana koa noho izany, dia aleoko mankany
Fitaovana hary fomba sy ampy hampiasana amin’io fahaiza-manao io. Ny faharoa kosa, ny mpanantsaina satria tsy hahavita tena ny mpanambola ka tsy maintsy mila olona afaka hanorina sy hitarika ary hitandrina ny asa hatao amin’ny fikirakirana ireo fitaovana hary fomba sy ampy ireo. Ny fahatelo, ny mpiasa izay hotarihin’ny mpanan-tsaina. Ny fahefatra farany, ny olona hifantoka amin’ny vokatra satria natao hahaliana ny hafa ny vokatra hojifainy, hotsidihany .
Ohatra 1 ny hita ao amin’ny asa maizina feno raha ny tena marina ry mialy dia ny ody fanoherana no tena ananan’i madama fa tsy marina ireny fahitana rehetra ireny, satria ireo tonga ao aminy, rehefa mivoaka ao dia arahinay.152 heverin’i feno fa tsy mahalaza izay rehetra tiany hambara raha tsy lava tahaka izao ny fehezanteny ampiasainy. Manampy amin’ny fanazavana mantsy ireo tambin-teny sy mpanampy ary mpampiankina ireo. Manazava i feno fa famitaham-bahoaka no ataon’i sahondra izay sahy milaza ho mahafantatra ny ho avin’ny olona. Tsy misalasala ny amin’izany izy, ka nampitandrina an’i mialy. Ohatra 2 ny hita ao amin’ny ratra lalina
Fehiny tokony ho hita eo akaikiny, na eo ambanin’ny sary, ny kara- panondron’ny sary sy ny fanampim-panazavana mety hilaina momba azy ; tokony ho eo anilan’ny lahatsoratra ny sary mba hanampy amin’ny fanazavana ny lesona ; tokony tsy hanapaka na hanelingelina ny lahatsoratra ny sary ; tokony hazava tsara, na toy inona na toy inona, ny sary ampiasaina, izany hoe, manakaiky ny marina hatrany ; tokony tsy harevaka loatra ny loko ampiasaina amin’ny sary.
Araka ny voalaza tany aloha, ny fampianarana dia tokony hamaly ny filan’ny olona ary anisan’izany ny serasera ka izany indrindra no noezahana natolotra tato amin’ity toko fahatelo ity. Novahavahana tao àry ny torolalana ho fampianarana ny serasera eo amin’ny taranja malagasy. Nozaraina telo miavaka tsara izany ka ny voalohany dia nijerena ireo tanjon’ny fampianarana.
Amin’ity fotoana famaranana ity no anehoan’ ny tompon-draharaha ny hafaliam- pony amin’ireo tapaka sy namana vory tonga nanatrika ny jamà. Mibahan- toerana amin’izany, ny fisaorana sy ny fankasitrahana ny tolo-tanana rehetra nataon’ny mpiara-monina taminy. 2.2.3.1. Ny fisaorana ny olona
Petit larousse illustre, 1994, p. 1420, versification, l’art de composer de vers, technique de composition des vers réguliers. 258 paul valery, 1971-1945 en poésie, le fond c’est la forme , notanterin’i siméon rajaona tao amin’ny zava-kanto vita amin’ny teny, ambozontany, fianarantsoa, 1993, tak. 13
Aminrny ankapobeny, dia mazava tsara ny fehezanteny ampiasaina ao. Saika fehezanteny tso-drafitra avokoa no hita ao, ary aminrny fiteny malagasy ofisialy. Anatinrireny lahatsoratra ireny , dia ahitana fanazavana ny voambolana izay heverinrny mpanoratra fa somary sarotsarotra ny mahazo azy ohatra 1 fanazavana ny dikanrny teny hoe rranor ao anatinrny lahatsoratra hoe rtononkiranrny ntaolor.
En tant qu’activité physique et sportive, utilisant la mémorisation, l’agilité et travaillant une bonne endurance de celui qui le pratique, nous devons le vulgariser pour tous les enfants, d’abord au niveau des quartiers et ensuite dans les établissements scolaires. De cette façon, tout le mode aurait l’avantage d’une bonne santé, d’une solide et agréable constitution physique.
Misy kosa ny samy antonintonina ny andalana ao aminy, ohatra atao namana mafy izany te mba hanana ilay sakaiza atao namana indrisy mantsy hatramin’izao tsy mbola mety tojo anao ianao ilay namana iriko tsy isan’ireo havan-tiako nefa kosa tena inoako fa tsy ho lavitra ny foko namana tsy miady varotra tsy miandry tambiny fa miaritra eto indray dia maneho hatrany ny tsy fiovan’ ny eja tia sy ny faharetany ny tononkalony. Hita araka ireo voalaza eo ambony ireo fa na ny halavan’ ny andalana, na ny halavan’ ny andininy dia miankina amin’ny fihetsehan’ ny aingam-panahin’ ny eja. Tsy misy raikitra hoe rehefa izao no vontoatiny dia toy izao no endrika nanehoany azy fa dia miovaova araka ny mifanaraka amin’izay resahiny ny aingan’ ny fanahiny.
Ny famintinana ny tantara, nijerena ireo mpandray anjara, ary ny habaka sy ny fotoana. Tao amin’ny fizarana fahatelo kosa no nanasongadinana ny tolona ataon’ny mpanoratra. Tao amin’ny toko voalohany no nijerena ireo zava-nisy nahatonga ny mpanoratra hitolona ireo zava-nisy tany ivelany sy teto an-toerana teo anelanelan’ny taona 1945 1972 izay misy ifandraisany amin’ny tantara no noresahana tamin’izany. Ny toko faharoa kosa no niezahana nampifandraisana ireo amin’ny tantara ho avy ny maraina. Ary ny toko fahatelo no namahavahana ireo sehatra iorenan’ny tolona ao amin’ny tantara ho avy ny maraina, tao ihany koa no namahavahana ireo tari-dalana vitsivitsy omen’ny mpanoratra mba hahatanteraka ny tolona. Misy fetra ihany anefa ny asa nataonay. Ny tolona no nanompanana azy, kanefa mbola maro ireo azo tarafina ao amin’ny tantara toy ny anjara toeran’ny vehivavy, sy ny fitiavana. Koa na dia tsy feno tanteraka aza ny asa izay nataonay, dia inoanay fa ho afaka hanovo hevitra amam-pahalalana ato ireo sokajin’olona rehetra ny zanaka, ny ray aman-dreny, ny tanora, ny vahoaka, ny mpitondra fanjakana indrindra indrindra. Tsy ireo izay maty ho an’ny tanindrazana ihany mantsy no mitolona, fa ireo rehetra izay miady amin’ny tsy rariny rehetra, ary ireo rehetra sahy manohitra ny tsy fahamarinana.
Araka ny fiheveran’ny ntaolo ny amin’ny hasina, manao hoe samia masina an-taniny , sy ny hoe sakamalaho sy avozo, ka samy manana ny hanitra ho azy ny hasina izany dia ilay hery napetrak’andriamanitra ao amin’ny voary iray; ka sady iavahany amin’ny voary hafa, no ahafahany manao zavatra manokana. Dia tahaka izany ny hasin’ny tsirairay dia ilay hery nomen’andriamanitra ny olona tsirairay avy ka ahazoany manatontosa ny zavatra nankinina taminy manokana, toy ny hikarakara sy hikolokolo ny tontolo manodidina azy. Maneho izany ny tokony hananan’ny tsirairay ny fahaizana sy fahendrena eny anivon’ny fiarahamonina, mba ho fanomezan-kasina ny tenany aloha, ary koa mba hanomezan’ny mpiara-belona aminy ny hasiny manokana , fizarana faharoa,2.1.2.2. Ny fifandraisan’ny fahalalana sy ny fahendrena